বিশ্ব সঙ্গীতঃ শাডের গান “বাই ইয়র সাইড”
এই সপ্তাহের বিশ্ব সঙ্গীত পর্বে শুনুন নাইজেরিয়ান গায়িকা শাডের গান “বাই ইয়র সাইড” – আমি আছি তোমার পাশে।
তুমি কি ভেবেছিলে, আমি তোমাকে ছেড়ে চলে যাবো? তুমি তো আমাকে চেনো। আমি কখনই তা করবোনা। তুমি যখন শীতে কাপঁবে, আমি তোমাকে জড়িয়ে ধরে বসে থাকবো। আমি তোমার পাশেই থাকবো। শাডে – তাঁর জন্ম নাইজেরিয়ায়। বাবা নাইজেরিয়ান শিক্ষক আর মা ব্রিটিশ নার্স ছিলেন। ৪ বছর বয়সে তাঁর মা তাঁকে ইংল্যান্ডে নিয়ে যায়। লন্ডনের কলেজে থাকতেই তিনি গান গাওয়া শুরু করেন। তাঁর ব্যান্ডের নাম ছিলো প্রাইড – গর্ব। ধীরে ধীরে তাঁর নাম মানুষের মুখে মুখে ছড়িয়ে পড়ে। ব্যান্ড ছেড়ে দিয়ে তিনি একাই গান করতেন। ১১ কোটির বেশি এ্যালবাম বিক্রি করে তিনি হয়ে যান ইংল্যান্ডের সবচাইতে জনপ্রিয় গায়িকাদের মধ্যে একজন। শুনছেন শাডের গান “বাই ইয়র সাইড” – আমি তোমার পাশে থাকবো। চিরকাল।